ดาวโจนส์ปิดร่วง/น้ำมันทรงตัว/ทองคำลงเล็กน้อย
หุ้นดาวโจนส์ปิดลบ 152.68 จุด ด้านราคาน้ำมันลดลง 9 เซนต์ ขณะที่ทองคำบวก 1.10 ดอลลาร์
10 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,447.14 จุด ลดลง 152.68 จุด หรือ -0.44% ดัชนี เอสแอนด์พี 500 ปิดที่ 4,219.55 จุด ลดลง 7.71 จุด หรือ -0.18% ดัชนี แนสแดค ปิดที่ 13,911.75 จุด ลดลง 13.16 จุด หรือ -0.09%ดัชนีดาวโจนส์ตลาดหุ้นนิวยอร์กปิดลบเมื่อวันที่ 9 มิ.ย. ได้รับแรงกดดันจากการร่วงลงของหุ้นกลุ่มธนาคารและกลุ่มอุตสาหกรรม ขณะที่นักลงทุนจับตาการเปิดเผยตัวเลขเงินเฟ้อของสหรัฐในวันนี้ ซึ่งอาจส่งผลต่อการกำหนดนโยบายการเงินของธนาคารกลางสหรัฐ (เฟด) ในการประชุมกลางเดือนนี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 9 เซนต์ ปิดที่ 69.96 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม คงที่ ปิดที่ 72.22 ดอลลาร์ต่อบาร์เรลราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 1.10 ดอลลาร์ ปิดที่ 1,895.50 ดอลลาร์ต่อออนซ์